钦定古今图书集成/历象汇编/乾象典/第041卷 > 前调 李邴
## 钦定古今图书集成/历象汇编/乾象典/第041卷 > 前调 李邴

素光练净，映秋山、隐隐修眉横绿。𫛛鹊楼高天似水，
碧瓦寒生银粟。万丈斜晖，奔云涌雾，飞过卢仝屋。更
无尘气，满庭风碎梧竹。　谁念鹤发仙翁，当年会，共
赏紫岩飞瀑。对影三人聊痛饮，一洗离愁千斛。斗转
参横，翩然归去，万里骑黄鹄。满天霜晓，叫云吹断横
玉。

===前调　　　　　　　　　　　姚孝宁===素娥睡起，驾冰轮、碾破一天秋绿。醉倚高楼风露下，
凛凛寒生肌粟。横管孤吹，龙吟风劲，雪浪翻银屋。壮
游回首，会稽何限修竹。　今夜对月依然，樽前须快
泻，山头鸣瀑。吸此清光倾肺腑，洗我明珠千斛。只恐
婵娟，明年依旧，衰鬓先成鹄。举杯相劝，为予且挂团
玉。